ब्लागर साथियों, "ताऊ टीवी फ़ोडके चैनल" के "वाह वाह ताऊ क्या लात है? कार्यक्रम में आपसे मिलकर हमें हद से ज्यादा खुशी हो रही है. हम दोनों की इच्छा थी कि आज आपको होली के मौसम में फ़ाग या चैती सुनाते पर यहां आते ही हमें प्रसाद के नाम पर भंग पिला दी गई है, इसलिये आज मैं आपको एक ताऊ ठुमरी सुनाऊंगी. मेरे साथ ब्लाग वीणा पर संगत करेंगी महान ब्लाग वीणा वादिका मिस. रत्ना कुमारी.....जो ब्लाग ताल राग कठफ़ोडवा बजायेंगी और मैं राग टिप्पणी फ़ोडवा में निबद्ध एक रचना पेश करूंगी.............सुनियेगा.... और तालियां फ़ेंकियेगा........और वोट करना ना भूलियेगा.